#JongStemme: Is voortplanting werklik die beste opsie?Deur Rynhard van Zijl Rynhard van Zijl. ’n Paartjie dink daaraan om kinders te kry en ’n tradisionele gesin te begin en, soos enige twee rasionele mense, besluit hulle om dit te oorweeg. Die eksponensiële historiese groei van die menslike bevolking bewys dat hierdie proposisie selde opponeer word. Hoekom? Is voortplanting werklik die beste opsie? Aan die een kant is voortplanting natuurlik redelik eenvoudig om uit te voer en die drang daarvoor bestaan in elke lewende wese se DNS. Daarteenoor is die filosofiese konsep van antinatalisme. Antinatalisme, is die etiese siening wat negatiewe waarde aan iemand se bestaanskoms toeken en wat voortplanting in geheel as moreel verkeerd beskou. Seker die mees bekende antinatalis ter wêreld, David Benatar, beskou die asimmetrie tussen pyn en plesier as hoofargument vir sy uitgangspunt. Benatar verduidelik die bostaande asimmetrie aan die hand van vier uitgebreide asimmetrieë wat hy as aanneemlik beskou: Sommige mense voer aan dat praat oor pyn en plesier die punt mis: al is die lewe nie goed nie, is dit betekenisvol. Benatar antwoord dat die menslike lewe in werklikheid kosmies betekenisloos is: ons bestaan ​​in ‘n onverskillige heelal, miskien selfs ‘n “multiverse”, en is onderhewig aan blinde en doellose natuurkragte. In die afwesigheid van kosmiese betekenis bly slegs aardse betekenis oor – en, skryf hy, is daar “iets sirkulêr aan die argument dat die doel van die mensdom bestaan ​​dat individuele mense mekaar moet help”. Benatar verwerp ook die argument dat stryd en lyding op sigself betekenis aan die bestaan ​​kan verleen. Hy is oortuig daarvan dat mense sin in lyding probeer vind omdat die lyding andersins verniet en ondraaglik is. Dit is ook belangrik om te onthou dat antinatalisme nie ’n pleidooi vir selfdood is nie. Baie antinataliste sê nie dat die lewe nie die moeite werd is nie, maar dat dit nie die moeite werd is om te begin nie. En dít is die belangrike onderskeid om te tref. Ek bring die seining onder u aandag juis omdat dit ’n teenstryd bied teen alles wat ons as mense glo reg is. En omdat ek voel dat antinatalisme op ‘n manier ‘n nuttige perspektief kan verskaf. As jy iets kan doen, beteken dit nie noodwendig dat jy dit móét doen nie. In alle stadiums van die mensegeskiedenis is die lewe gevul met genoeg onaangenaamheid, genoeg slegtheid en natuurlik eindig dit altyd in die dood. In sommige opsigte het kinders in die verlede – voor entstowwe en narkose en wette – meer risiko en pyn gehad as vandag. Miskien kan antinatalisme ons help om te besef dat onsekerheid en pyn ‘n inherente deel van die bewuste bestaan ​​is. Em miskien dat ons nageslag meer oorweging werd is as slegs ons nalatenskap. #JongStemme is ŉ projek deur Maroela Media en Solidariteit Jeug wat die jeug se stem in die openbare domein wil beklemtoon. Besoek Solidariteit Jeug se webblad by www.jeug.co.za vir hulp en raad met jou loopbaan.